《送粹上人还天台养母读书》
元代·彭罙

逝川无停波，浮云时独飞。十年出家去，早著游子衣。

朝帆南海航，暮采北山薇。孰云方外乐，倚门有遐思。

丸丸赤城山，中有乌乌慈。娱嬉在昕昔，况适静者期。

朔风吹大江，越树淡寒晖。顾瞻东归屐，梦绕玉溪湄。

作者简介：元广陵人，字仲愈。书无不读，通五经。性行纯，谨言笑。有《仲愈集》。